José María van der Ploeg

José María van der Ploeg García (s. 4. toukokuuta 1958 Barcelona) on espanjalainen kilpapurjehtija. Hän voitti Finnjolla-luokassa olympiakultaa.

Van der Ploeg kilpaili kolmissa olympiakisoissa. Hän voitti Finnjolla-luokassa kultaa kotikaupungissaan Barcelonassa 1992. Hän voitti yhden lähdön ja sijoittui kahdesti toiseksi, ja hän varmisti voittonsa ennen viimeistä lähtöä, johon ei enää osallistunut. Hän sijoittui Atlantassa 1996 Finnjollissa seitsemänneksi ja Sydneyssä 2000 Star-luokassa Rafael Trujillon kanssa kahdeksanneksi.

Maailmanmestaruuskilpailuissa van der Ploeg saavutti Finnjollissa pronssia Virossa 1994.

Lähteet 

Espanjalaiset kilpapurjehtijat
Espanjalaiset olympiavoittajat
Vuonna 1958 syntyneet
Elävät henkilöt